Komission asetus (EY) N:o 1998/2000, annettu 21 päivänä syyskuuta 2000, tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1374/98 ja neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta



Virallinen lehti nro L 238 , 22/09/2000 s. 0028 - 0029



Komission asetus (EY) N:o 1998/2000, annettu 21 päivänä syyskuuta 2000, tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla annetun asetuksen (EY) N:o 1374/98 ja neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta annetun asetuksen (EY) N:o 174/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 26 artiklan, sekä katsoo seuraavaa: (1) Tuontijärjestelmän soveltamista koskevista yksityiskohtaisista säännöistä ja tariffikiintiöiden avaamisesta maito- ja maitotuotealalla 29 päivänä kesäkuuta 1998 annetun komission asetuksen (EY) N:o 1374/98(3), sellaisena kuin se on viimeksi muutettuna asetuksella (EY) N:o 1491/2000(4), 1 artiklassa säädetään ne määrät, joiden osalta tuontitodistusta ei vaadita. (2) Neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999(5), sellaisena kuin se on viimeksi muutettuna asetuksella (EY) N:o 1961/2000(6), 2 artiklassa säädetään niistä tapauksista, joissa vientitodistusta ei vaadita. (3) Maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 9 päivänä kesäkuuta 2000 annetun komission asetuksen (EY) N:o 1291/2000(7) 5 artiklan 1 kohdassa vahvistetaan 150 kilogrammaksi ne tuotteiden enimmäismäärät, joiden osalta todistusta ei voida esittää. Selvyyden vuoksi asetusten (EY) N:o 1374/98 ja (EY) N:o 174/1999 asianomaiset säännökset olisi mukautettava ja maitotuotteiden viennille olisi säädettävä erityissäännökset, joilla poiketaan asetusten (EY) N:o 800/1999 ja (EY) N:o 1291/2000 tietyistä säännöksistä. (4) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1374/98 1 artikla seuraavasti: " 1 artikla Kaikkia asetuksen (EY) N:o 1255/1999 1 artiklassa tarkoitettuja tuotteita (jäljempänä 'maitotuotteet') yhteisöön tuotaessa on esitettävä tuontitodistus, sanotun kuitenkaan rajoittamatta asetuksen (EY) N:o 1291/2000 II osaston säännösten soveltamista." 2 artikla Korvataan asetuksen (EY) N:o 174/1999 2 artikla seuraavasti: " 2 artikla Tuki myönnetään ainoastaan vientitodistuksen esittämistä vastaan, mistä ainoan poikkeuksen muodostavat asetuksen (EY) N:o 1291/2000 5 artiklan 1 kohdan ensimmäisessä ja neljännessä luetelmakohdassa tarkoitetut tapaukset. Asetuksen (EY) N:o 1291/2000 5 artiklan 1 kohdan neljännessä luetelmakohdassa tarkoitetussa tapauksessa, kun vienti-ilmoitus käsittää komission asetuksen (ETY) N:o 3846/87 (2) mukaisesti vahvistetun vientitukinimikkeistön tai yhdistetyn nimikkeistön useita eri koodeja, katsotaan, että jokaiseen koodiin liittyvät tiedot muodostavat erillisen ilmoituksen." 3 artikla Tämä asetus tulee voimaan 1 päivänä lokakuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä syyskuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 185, 30.6.1998, s. 21. (4) EYVL L 168, 8.7.2000, s. 10. (5) EYVL L 20, 27.1.1999, s. 8. (6) EYVL L 234, 16.9.2000, s. 10. (7) EYVL L 152, 24.6.2000, s. 1.